24 घंटे में 12 हजार 591 नए मामले, 40 मौतें; राजनाथ सिंह हुए कोरोना संक्रमित
India Coronavirus Outbreak Latest Updates/Corona COVID 19 Cases In Maharashtra Karnataka, Gujarat and Latest Today News On Dainik Bhaskar  देश में कोरोना के मामलों को लेकर यह हफ्ता उतार चढ़ाव भरा रहा है। कोरोना केस में लगातार चार दिन कमी आने के बाद आज दूसरे दिन एक बार फिर केस बढ़ गए
देश के रक्षा मंत्री राजनाथ सिंह कोरोना संक्रमित हो गए हैं। PIB के मुताबिक उन्हें गुरुवार को नई दिल्ली में इंडियन एयर फोर्स के कमांडरों के सम्मेलन में भाग लेना था, लेकिन कोरोना पॉजिटिव होने के कारण उन्होंने भाग नहीं लिया। उन्हें माइल्ड सिम्पटम्स हैं और वे क्वारैंटाइन हैं। डॉक्टरों की एक टीम ने उनकी जांच की और उन्हें आराम करने की सलाह दी है।
वहीं, देश में बीते हफ्ते यानी 14 अप्रैल से घट रहे कोरोना केस बुधवार को लगातार दूसरे दिन फिर से बढ़ गए। स्वास्थ्य मंत्रालय के मुताबिक, पिछले 24 घंटे में 12 हजार 591 नए मामले दर्ज किए गए, जबकि 40 लोगों की मौत हो गई। यह इस साल का सबसे ज्यादा कोरोना केस मिलने और मौतों का आंकड़ा है। वहीं एक्टिव केस के आंकड़े बढ़कर 65 हजार 286 हो गए हैं। मंगलवार को एक्टिव केस 63 हजार 562 थे।
सबसे ज्यादा 11 हजार 109 केस 13 अप्रैल को दर्ज किए गए थे। इसके बाद लगातार चार दिन संक्रमण के मामलों में कमी आई थी। 14 अप्रैल को 10 हजार 753, 15 अप्रैल को 10 हजार 93, 16 अप्रैल को 9 हजार 111 और 17 अप्रैल को 7 हजार 633 केस मिले थे। वहीं 18 अप्रैल को 10,542 कोरोना केस मिले थे। 19 अप्रैल को कोरोना केस में 2 हजार का इजाफा हुआ है।
टॉप-5 राज्यों में 63% से ज्यादा नए केस, केरल सबसे आगे
देश में पिछले 24 घंटे में 12,591 नए कोरोना मरीज मिले। इनमें से 7,993 केस सिर्फ 5 राज्यों में मिले। ये कुल आंकड़ों का 63% से ज्यादा है।
केरल: यहां 3,117 नए केस मिले, 3,387 लोग ठीक हुए, जबकि 13 लोगों की मौत हो गई। फिलहाल यहां 19,398 एक्टिव केस हैं।
दिल्ली: यहां बुधवार को 1,767 नए केस आए। पॉजिटिविटी रेट 28.63% हो गया है। पिछले 24 घंटे के दौरान 6 लोगों की मौत हुई।
हरियाणा: यहां बीते दिन 1,102 नए केस सामने आए और 767 लोग ठीक हुए। फिलहाल राज्य में 4,891 एक्टिव केस हैं।
महाराष्ट्र: यहां बुधवार को 1,100 नए केस मिले और 1112 लोग ठीक हुए। फिलहाल राज्य में 6,102 एक्टिव केस हैं।
उत्तर प्रदेश: यहां 907 नए केस आए हैं। यहां एक्टिव केस 4298 हो गए हैं। वहीं, 613 लोग कोरोना से ठीक हो गए हैं।
बाकी राज्यों का हाल भी जान लीजिए...
कोरोना से 7 महीने के बच्चे की मौत, पटना AIIMS में 24 घंटे से वेंटिलेटर पर था
कोरोना के कारण पटना AIIMS में भर्ती 7 महीने के बच्चे की मौत हुई है। मंगलवार को उसे प्राइवेट अस्पताल से गंभीर हालत में शिफ्ट किया गया था। 24 घंटे से वो वेंटिलेटर पर था। बुधवार को इलाज के दौरान उसकी मौत हो गई। पिछले 24 घंटे में राज्य में 138 नए कोरोना संक्रमित मरीज मिले हैं। पूरी खबर पढ़ें...
छत्तीसगढ़ में कोरोना के 619 नए केस, 1 की मौत; एक्टिव मरीजों की संख्या 2,776 हुई
छत्तीसगढ़ में पिछले 24 घंटे में कोरोना के 600 से ज्यादा मरीज मिले हैं। 6,606 सैंपल की जांच करने पर 619 नए मरीज मिले हैं। जिसके बाद अब एक्टिव मरीजों की संख्या 2776 पहुंच गई है। प्रदेश में पॉजिटिविटी रेट 9.37 फीसदी हो गई है। बीते 24 घंटों में प्रदेश के 27 जिलों में संक्रमित मरीज मिले हैं। पूरी खबर पढ़ें...
झारखंड में 226 कोरोना संक्रमित मरीज एक्टिव, सबसे ज्यादा संक्रमित मरीज रांची में
झारखंड में कोरोना संक्रमण के 200 से ज्यादा मरीज एक्टिव हैं। राज्य में लगातार बढते संक्रमण के खतरे को देखकर स्वास्थ्य विभाग अलर्ट मोड में हैं। पिछले 24 घंटे में कोरोना संक्रमण के 51 नए मामले सामने आए। सिर्फ रांची में ही 24 घंटे में कोरोना के 14 नए मामले दर्ज किए गए हैं। पूरी खबर पढ़ें...
हरियाणा में कोरोना से 2 और मौतें, 4 महीने में 9 लोगों की डेथ, 24 घंटे में 1 हजार से ज्यादा मरीज मिले
हरियाणा में कोरोना संक्रमण से 2 और मौत के मामले सामने आए हैं। इस साल अब तक संक्रमण से राज्य में मरने वालों की संख्या 9 पहुंच गई है। इसके साथ 24 घंटे में 1,102 नए लोगों में संक्रमण की पुष्टि हुई है। पॉजीटिविटी दर बढ़कर 12.10% पर पहुंच गई है। पूरी खबर पढ़ें...